BMW Nazca C2

BMW Nazca C2 (eller Italdesign Nazca C2, som er det egentlige navnet) er en konseptbil designet av Giorgetto Giugiaro og bygd av Italdesign for den tyske bilprodusenten BMW. Den var nummer to i en serie på tre konseptbiler – M12, C2 og C2 Spider.

Alle tre bilene ble i utgangspunktet bygd i ett eksemplar, men sultanen av Brunei skal ha fått Italdesign til å produsere minst én M12 til bilsamlingen sin. De tre modellene har dører som åpner på vanlig måte, og der glasstaket på M12 og C2 kan åpnes i såkalt «gullwing»-konfigurasjon har C2 Spider avtagbart targa-glasstak som kan lagres i det lille bagasjerommet foran.

 M12 
Modellen debuterte på bilutstillingen i Genève i 1991 og var en videreutvikling av Bugatti ID 90 fra året før.

M12 er utstyrt med en midtmontert 5,0-liters BMW M70 V12-motor med en effekt på 300 hk og 470 Nm. Samme motor ble også benyttet i BMW 750i og BMW 850i.

 C2 
Modellen ble første gang presentert på bilutstillingen i Tokyo i 1992 og var en videreutvikling fra BMW Nazca M12.

C2 er utstyrt med en midtmontert 5,0-liters BMW M70 V12-motor, tunet av Alpina til en effekt på 350 hk og 470 Nm. Samme motor var også brukt i Alpina B12 5.0. 

Bilen er med i videospillet Need For Speed II (), og i filmen A spasso nel tempo ().

 C2 Spider 
Modellen ble første gang vist under Monacos Grand Prix i 1993. 

C2 Spider er utstyrt med en midtmontert 5,6-liters BMW S70 V12-motor fra modellen BMW 850CSi med 380 hk og 550 Nm.

Bilen var ett av trekkplastrene til Oslo Motor Show 2025, hvor designerne Giorgetto og Fabrizio Giugiaro – far og sønn – ble hedret med en spesialutstilling. Den er med i videospillet Need for Speed III: Hot Pursuit ().

 Galleri 

 Referanser 

 Eksterne lenker 

  Nazca M12 hos Italdesign
  Nazca C2 hos Italdesign
  Nazca C2 Spider hos Italdesign
  Italdesign Nazca C2 hos ConceptCarz

Kategori:Konseptbiler fra BMW